62023CO0558_INF
Διάταξη του Δικαστηρίου (ένατο τμήμα) της 8ης Απριλίου 2024 –[Dramanova] (
i
)
(Υπόθεση C‑558/23) (
1
)
«Προδικαστική παραπομπή – Άρθρο 53, παράγραφος 2, και άρθρο 99 του Κανονισμού Διαδικασίας του Δικαστηρίου – Προδήλως απαράδεκτο – Απάντηση που μπορεί να συναχθεί σαφώς από τη νομολογία – Διανοητική ιδιοκτησία – Πράξη η οποία προσβάλλει δικαιώματα διανοητικής ιδιοκτησίας – Ποινικές και διοικητικές κυρώσεις – Αρχή “ουδέν έγκλημα, ουδεμία ποινή άνευ νόμου”»
Θεμελιώδη δικαιώματα – Χάρτης των Θεμελιωδών Δικαιωμάτων – Αρχή «ουδέν έγκλημα, ουδεμία ποινή άνευ νόμου» – Χρήση σήματος στις συναλλαγές χωρίς τη συναίνεση του δικαιούχου – Εθνική νομοθεσία κατά την οποία η ίδια συμπεριφορά στοιχειοθετεί τόσο ποινικό αδίκημα όσο και διοικητική παράβαση – Αδίκημα για την περιγραφή του οποίου χρησιμοποιείται πανομοιότυπη διατύπωση στον ποινικό νόμο και στον νόμο περί σημάτων – Απουσία κριτηρίων οριοθέτησης – Επιτρέπεται
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 49 § 1)
(βλ. σκέψεις 38-40, διατακτ. 2)
Διατακτικό
1)
Το πρώτο και το δεύτερο προδικαστικό ερώτημα της αιτήσεως προδικαστικής αποφάσεως που υπέβαλε το Rayonen sad Lukovit (περιφερειακό δικαστήριο Lukovit, Βουλγαρία), με απόφαση της 6ης Σεπτεμβρίου 2023, είναι προδήλως απαράδεκτα.
2)
Το άρθρο 49, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης έχει την έννοια ότι:
η αρχή της νομιμότητας των αξιοποίνων πράξεων και των ποινών δεν αντιτίθεται σε εθνική νομοθεσία η οποία προβλέπει, σε περίπτωση χρήσης σήματος στις συναλλαγές χωρίς τη συναίνεση του δικαιούχου του αποκλειστικού δικαιώματος του εν λόγω σήματος, ότι η ίδια συμπεριφορά στοιχειοθετεί τόσο διοικητική παράβαση όσο και ποινικό αδίκημα, χωρίς η νομοθεσία αυτή να περιλαμβάνει κριτήρια οριοθέτησης της διοικητικής παράβασης σε σχέση με το ποινικό αδίκημα, λαμβανομένου υπόψη ότι η διατύπωση που χρησιμοποιείται στον ποινικό νόμο και στον νόμο περί σημάτων για την περιγραφή των συστατικών στοιχείων της πράξης είναι πανομοιότυπη.
(
i
)	Η ονομασία που έχει δοθεί στην παρούσα υπόθεση είναι πλασματική. Δεν αντιστοιχεί στο πραγματικό όνομα κανενός διαδίκου.
(
1
)	ΕΕ C 644 της 13.11.2023.